Lietuvos kariuomenės kūrėjų savanorių medalis

**Lietuvos kariuomenės kūrėjų savanorių medalis** – Lietuvos valstybės apdovanojimas, kuriuo Lietuvos Respublikos Prezidento dekretu apdovanojami asmenys, po 1990 m. kovo 11 d. pasižymėję kuriant ir stiprinant Lietuvos Respublikos krašto apsaugą.

## Istorija
Lietuvos kariuomenės kūrėjų savanorių medalio pavyzdžiu paimtas 1928 m. vasario 27 d. įsteigtas medalis, kurio projekto autorius – tremtyje žuvęs dailininkas Adomas Smetona, patikslinus užrašą medalio reverse. Jį gamino Šveicarijos firma „Huguenin Frères de Le Locle“. Iš viso buvo pagaminta 12 000 medalių.

Dabartinį Lietuvos kariuomenės kūrėjų savanorių medalį kaldina Lietuvos monetų kalykla. Kaspinas gaminamas Danijos firmoje „Morch and Sons“.

## Aprašas
Lietuvos kariuomenės kūrėjų savanorių medalis žalvarinis, apskritas. Priešakinėje medalio pusėje kraštu eina 2,5 mm pločio ir 0,5 mm aukščio briauna. Medalyje yra reljefinis dviejų sukryžiuotų rankose laikomų kardų vaizdas; viena ranka – su šarvu ir perkirstu kardu. Vaizdo horizonte matyti Gedimino pilis, nuo kurios įstrižai medalio eina perkirsta grandis. Kitoje pusėje medalio kraštu eina tokia pat, kaip ir priešakinėje pusėje, briauna; šalia briaunos eina reljefinės ąžuolo ir lauro šakos, kurios apgaubia įrašą „Lietuvos savanoriui“ (1928 m. buvo įrašas „SAVANORIUI“). Kaspinas žalias, su trim raudonomis juostelėmis.

Lietuvos kariuomenės kūrėjų savanorių medaliu apdovanojama šio medalio komisijos teikimu. Komisiją sudaro pirmininkas ir 3 nariai. Komisiją skiria ir Lietuvos kariuomenės kūrėjų savanorių medaliu apdovanoja krašto apsaugos ministras.

Lietuvos kariuomenės kūrėjų savanorių medaliu apdovanojami ir ginkluoto pasipriešinimo 1940–1990 m. okupacijoms dalyviai, įstatymo nustatyta tvarka pripažinti kariais savanoriais, ir tie, kuriems ginkluoto pasipriešinimo (rezistencijos) struktūrų vadovybės buvo suteikusios pasižymėjimo ženklus, taip pat asmenys, pasižymėję organizuojant ginkluoto pasipriešinimo karių savanorių padalinius ir jiems vadovavę.

## Medalistai

Lietuvos kariuomenės kūrėjų savanorių medaliu apdovanoti **2901** asmuo (2006 m. gruodžio 11 d. duomenimis). 1992 m. sausio 9 d. medaliu apdovanotas Gintaras Ališauskas. Pirmieji 79 asmenys apdovanoti 1995 m. lapkričio 21 d. minint Lietuvos kariuomenės dieną:

# Gintaras Ališauskas 
# Andrius Almanis 
# Juozas Antanaitis 
# Nijolė Bagočiūnienė 
# Alfonsas Bajoras 
# Rimantas Baltušis 
# Sigitas Bartuška 
# Stanislovas Sigitas Biskys
# Rinaldas Bosas 
# Česlovas Braziulis 
# Audrius Butkevičius 
# Gytautas Čepukas 
# Vilius Danys 
# Aldona Deveikienė 
# Zita Dijokienė 
# Vladas Drupas 
# Janina Garuolytė 
# Jonas Gečas 
# Algirdas Genys 
# Petras Gineitis 
# Vytautas Giniotas 
# Sigitas Golubkevičius 
# Petras Grušas 
# Alfonsas Gudaišis 
# Valdas Jakštas 
# Audronė Janušauskaitė 
# Česlovas Jezerskas 
# Gediminas Jucaitis 
# Sigitas Juodis 
# Jonas Juodka 
# Bronislovas Juozaitis 
# Gediminas Jurčiukonis 
# Povilas Kalvaitis 
# Žydronė Karčiauskienė 
# Vitas Antanas Kelevišius 
# Gintautas Kopalinskas 
# Eugenijus Krančiukas 
# Valerijus Krisikaitis 
# Edvardas Levickis 
# Vytautas Linkevičius 
# Algis Liorentas 
# Rimas Litvinas 
# Arvydas Maldžius 
# Zenonas Marcinkevičius 
# Algis Mateika 
# Kazys Aloyzas Mickevičius 
# Zigfridas Orentas 
# Alvydas Panavas 
# Žilvinas Pastarnokas 
# Renius Paškevičius 
# Gintaras Petkevičius 
# Ričardas Pocius 
# Jonas Purlys 
# Vytautas Reklaitis 
# Mečislovas Rynkevičius 
# Petras Ročius 
# Valdemaras Rupšys 
# Juozas Simanavičius 
# Dainius Skėraitis 
# Algis Slavinskas 
# Artūras Surgailis 
# Valdas Šiaučiulis 
# Arvydas Šidlauskas 
# Česlovas Šlegaitis 
# Juozas Tunaitis 
# Jonas Užurka 
# Mindaugas Vaidila 
# Rimvydas Vaitiekūnas 
# Algimantas Vaitkaitis 
# Feliksas Vaitkaitis 
# Aleksandras Gediminas Valinčius 
# Jonas Algirdas Veselka 
# Bronislovas Vizbaras 
# Juozas Vytautas Voveris 
# Juozas Adomas Zaramba 
# Vaclovas Žagaras 
# Stasys Žegunis 
# Balys Žilanas 
# Povilas Žilinskas 
# Jonas Vytautas Žukas 
# Aleksandras Liudvikas Žemaitis
# Saulius Guzevičius

## Nuorodos
* Lietuvos kariuomenės kūrėjų savanorių medalis 
* Lietuvos kariuomenės kūrėjų savanorių medaliu apdovanotų asmenų sąrašas ir minėto medalio statutas (''kam.lt'')